Predkladacia správa

Predloženie materiálu „Informácia o plánovaných krokoch Ministerstva financií Slovenskej republiky k zavedeniu systémového prístupu štátu pri nákupe licencií informačno-komunikačných technológií“ na rokovanie vlády Slovenskej republiky vyplýva z úlohy B.34. uznesenia vlády SR č. 805 zo 17. novembra 2010 k návrhu opatrení na zvýšenie efektívnosti fungovania verejného sektora a zlepšenie stavu financií.
	
Materiál bol vypracovaný v súlade s Programovým vyhlásením vlády Slovenskej republiky z augusta 2010, podľa ktorého je jednou z priorít vlády SR presadiť zvýšenie efektívnosti fungovania verejného sektora, dosiahnutie zlepšenia stavu verejných financií a systémové znižovanie verejných výdavkov.
	
Obsahom materiálu je analýza súčasného stavu nákupu licencií informačno-komunikačných technológií a návrh plánovaných krokov Ministerstva financií Slovenskej republiky k zavedeniu systémového prístupu štátu pri nákupe licencií informačno-komunikačných technológií, nevyhnutných na implementáciu do praxe. Navrhovaný prístup spočíva v realizácii maximálne efektívneho nákupu licencií verejným sektorom.

Tento materiál nebol predmetom medzirezortného pripomienkového konania. Materiál nie je potrebné prerokovať do určitého termínu a je možné ho sprístupniť podľa zákona č. 211/2000 Z. z.